《题听雨轩》
宋代·喻良能

小轩在官舍，不与嚣尘并。
清池浸窗槛，修篁碍檐楹。
几当迢迢夜，听此潇潇声。
怀哉对床约，辗转难为情。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。